  Виталий Пронин 11-тӥ оштолэзе 21 часын Алнашысь культурая юртын егит диджейёс куспын нюръяськон ортчоз.Вожвылъяськонэ пыриськыны мылкыд каризы ни Игра, Дэбес но Алнаш ёросъёсысь 4 кузя егит диджейёс. Соос пӧлын Дэбес ёросысь Зар-Медла гуртысь Николай Тутаев.- Конкурсэ пыриськыны монэ ӧтиз ачиз радъясь - Алнашысь тодмо ди-джей Дима Митрошин, - вера Николай Тутаев. - Та конкурслы юри гожтӥ выль кырӟанъёс. Малпасько, калыклы соос яралозы шуыса.Диджейёс возьматозы, макем умой соос быгато кырӟанъёсты бӧрсысь бӧрсе вошъяны, эктыны мылкыдэз ӝутыны но асьсэзыс котыр ласянь возьматыны. Егит диджейёслэн крезьгуръёсазы 5 удмурт кырӟанъёс выль сямен чузъяськозы. Тужгес устоез крезьгур суралтӥсь калыкез Герберын, «Шунды» огазеяськонлэн азбараз, крезьгур миксъёсыныз шулдыртоз. Тодады вайытӥськом, Гербер таяз арын ортчоз Кез ёросын. Теги: Алнаш Егитъёс  